b'\n_START_ARTICLE_\nIiro Sopanen\n_START_SECTION_\nUra\n_START_PARAGRAPH_\nSopanen on Kiekkoreippaan kasvatti. H\xc3\xa4n oli kaudella 2006\xe2\x80\x932007 joukkueen B-nuorten paras pistemies ja sy\xc3\xb6tt\xc3\xa4j\xc3\xa4 tehoilla 14+31=45, joilla Sopanen jakoi koko B-nuorten SM-sarjan pistep\xc3\xb6rssin viidennen sijan Ilveksen Matias Soinnun ja \xc3\x84ssien Matias Peltom\xc3\xa4en kanssa. A-junioreissa h\xc3\xa4n vaihtoi Pelicansin paitaan._NEWLINE_Kaudella 2008\xe2\x80\x932009 Sopanen debytoi Pelicansin SM-liigajoukkueessa, jossa h\xc3\xa4n pelasi kauden aikana nelj\xc3\xa4 runkosarjaottelua. Suurimman osan kaudestaan Sopanen pelasi Pelicansin A-nuorissa, joiden paras pistemies, maalintekij\xc3\xa4 (Topias R\xc3\xa4dyn kanssa) ja sy\xc3\xb6tt\xc3\xa4j\xc3\xa4 h\xc3\xa4n oli tehoilla 15+22=37. Kaudella 2009\xe2\x80\x932010 Sopanen k\xc3\xa4rsi loukkaantumisista ja pelasi A-nuorten SM-liigan runkosarjassa vain 11 ottelua. H\xc3\xa4n oli pelikunnossa kuitenkin kev\xc3\xa4\xc3\xa4n 2010 karsintasarjassa, jossa kuusi ottelua toivat kymmenen osumaa, joilla Sopanen voitti karsintasarjan maalip\xc3\xb6rssin. Huhtikuussa 2010 h\xc3\xa4n teki 2+1-vuotisen jatkosopimuksen Pelicansin SM-liigajoukkueen kanssa._NEWLINE_Sopanen vietti kauden 2010\xe2\x80\x932011 l\xc3\xa4hinn\xc3\xa4 lainalla Mestis-joukkue Heinolan Kiekossa, jossa tulokaskausi toi 33 runkosarjaottelussa tehot 10+12=22. H\xc3\xa4n pelasi kauden aikana my\xc3\xb6s yhden ottelun Pelicansin A-nuorissa. Kausi 2011\xe2\x80\x932012 Sopasella meni suurimmaksi osaksi pilalle loukkaantumisten takia. H\xc3\xa4n pelasi syyskaudella Peliitoissa (ent. HeKi) vain 11 ottelua, mutta toipui pelikuntoon taas loppukaudella. Kaudella 2012\xe2\x80\x932013 Sopanen jatkoi Heinolassa vuoden mittaisella sopimuksella. H\xc3\xa4nen kautensa j\xc3\xa4i j\xc3\xa4lleen lyhyeksi loukkaantumisten takia ja Sopanen pelasi vain 11 runkosarjaottelua._NEWLINE_Kaudeksi 2013\xe2\x80\x932014 Sopanen siirtyi Suomi-sarjajoukkue Kokkolan Hermekseen. Siirtotakarajalla, helmikuussa 2014 h\xc3\xa4n palasi loppukaudeksi sarjatasoa ylemm\xc3\xa4s Mestikseen ja siirtyi Savonlinnan Pallokerhon riveihin. Saman vuoden elokuussa Sopanen k\xc3\xa4vi try-outilla Peliitoissa, mutta j\xc3\xa4\xc3\xa4ty\xc3\xa4\xc3\xa4n ilman sopimusta h\xc3\xa4n siirtyi kaudeksi 2014\xe2\x80\x932015 vuoden mittaisella sopimuksella hollolalaiseen III-divisioonajoukkue HC Giantsiin. Sopanen oli nostamassa joukkuetta kauden p\xc3\xa4\xc3\xa4tteeksi II-divisioonaan, jossa h\xc3\xa4n jatkoi pelej\xc3\xa4\xc3\xa4n kaudella 2015\xe2\x80\x932016, kunnes loukkaantumiset p\xc3\xa4\xc3\xa4ttiv\xc3\xa4t lopulta Sopasen pelaajauran toistaiseksi._NEWLINE_Kaudella 2018-2019 Sopanen palasi j\xc3\xa4\xc3\xa4kiekon pariin siirtym\xc3\xa4ll\xc3\xa4 1 vuoden mittaisella sopimuksella III-divisioonassa pelaavaan Hernesaaren N\xc3\xa4\xc3\xa4tiin.\n_START_SECTION_\nMuuta\n_START_PARAGRAPH_\nSopasen isoveli Vili ja pikkuveli Eetu ovat my\xc3\xb6s p\xc3\xa4\xc3\xa4sarjatason j\xc3\xa4\xc3\xa4kiekkoilijoita. Veljesten is\xc3\xa4 Jarmo pelasi j\xc3\xa4\xc3\xa4kiekkoa alemmilla sarjatasoilla.'